Diari Oficial de la Generalitat Valenciana


Sumari del DOGV 500, del 07-01-1987 (1987/807897)

LLEI 9/1986, de 30 de desembre, per la qual es creen els Ens de Dret Públic «Institut Valencià d'Arts Escèniques, Cinematografia i Música» i «Institut Valencià d'Art Modern».
------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/l/1986/12/30/9**

### Versions

 13/02/2018 - Actualitat  01/01/2015 - 12/02/2018  24/05/2013 - 31/12/2014  Text inicial: 08/01/1987 - 23/05/2013 

### Dades del document

Número de DOGV
:   500

Data del DOGV
:   07-01-1987

Secció del DOGV
:   DISPOSICIONS GENERALS

Número del document
:   1987/807897


Data del document
:   30-12-1986

Organisme emissor
:   Presidència de la Generalitat

Tipus de document
:   Llei

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Disposició derogada 13.02.2018**

 

**LLEI 9/1986, de 30 de desembre, per la qual es creen els Ens de Dret Públic "Institut Valencià d’Arts Escèniques, Cinematografia i Música" i "Institut Valencià d’Art Modern".** ****[1]****

 

[**(DOGV núm. 500 de 07.01.1987)**](http://www.dogv.gva.es/datos/1987/01/07/pdf/1987_807897.pdf) **Ref. 0020/1987**

 

Sia notori i manifest a tots els ciutadans, que les Corts Valencianes han aprovat, i jo, d'acord amb el que estableixen la Constitució i I'Estatut d'Autonomia, en nom del Rei, promulgue la LIei següent:

 

PREÀMBUL

 

De Conformitat amb el que estableix l’article 31.4 de l’Estatut d’Autonomia de la Comunitat Valenciana, aprovat per Llei Orgànica 5/1982, d’1 de juliol, la cultura és competència exclusiva de la Generalitat Valenciana. La realització d’una política institucional en el camp de les Arts Escèniques, la Cinematografia i la Música ha estat per a la Generalitat Valenciana objecte d’interés constant des del moment en què s’assumiren les corresponents transferències, fruit d’aquest interés fou la creació del Centre Dramàtic de la Generalitat Valenciana i de la Filmoteca Valenciana per Decret 3/1985 i 4/1985, de 8 de gener del Consell de la Generalitat Valenciana.

Les específiques relacions contractuals usuals en el camp de l’espectacle, les peculiaritats pròpies d’aquestes manifestacions culturals i la necessitat d’agilitzar la gestió de les diverses activitats que es programen, aconsellen la creació de l’Institut Valencià d’Arts Escèniques, Cinematografia i Música, com a Ens de Dret Públic subjecte al dret privat, dotat de personalitat jurídica el règim jurídic de la qual li permet de complir de manera àgil i eficaç les funcions que li encarreguen aquesta Llei, mantenint la necessària vinculació amb la Generalitat Valenciana.

Per això resulta oportú d’integrar el Centre Dramàtic de la Generalitat Valenciana i la Filmoteca Valenciana, en l’actualitat Unitats integrades en el Servei de Música, Teatre i Cinematografia de la Direcció General de Cultura, en l’esmentat Institut Valencià d’Arts Escèniques, Cinematografia i Música.

Igualment, la política institucional de foment, tutela i difusió de l’Art Modern la incidència dels quals en la vida social contemporània requereix d’una especial agilitat de gestió, donades les seues peculiaritats, així com una estreta i activa col·laboració entre els diversos agents socials, aconsellen també en aquest camp la creació d’un Ens de Dret Públic subjecte al dret privat, amb personalitat jurídica pròpia, dependent de la Generalitat Valenciana. Per això en aquesta Llei es crea l’Institut Valencià d’Art Modern, que prestarà una especial atenció a la producció artística valenciana i n’impulsarà la difusió, alhora que estimula i valoritza la sensibilitat de la nostra societat per l’Art Modern realitzat fora de la nostra Comunitat.

La creació dels esmentats Ens de Dret Públic troba el seu fonament en l’article 5 de la Llei 4/1984, de 3 de juny, d’Hisenda Pública de la Generalitat Valenciana. D’igual manera, ha estat consultat el Consell Valencià de Cultura, segons que disposa l’article 5 de la Llei 12/1985, de 30 d’octubre de la Generalitat Valenciana.

 

TÍTOL I. De Teatres de la Generalitat ****[2]****

 

TÍTOL II. De l’Institut Valencià d’Art Modern

 

**Article 14**

Es constitueix l’Institut Valencià d’Art Modern que desplegarà principalment les activitats a l’àmbit de la Comunitat Valenciana i estarà adscrit a la conselleria competent en matèria de cultura.

 

**Article 15**

L’Institut Valencià d’Art Modern és una Entitat de Dret Públic subjecta a la Generalitat Valenciana amb personalitat jurídica pròpia i amb autonomia econòmica i administrativa per a la realització dels seus propòsits. Es regirà pel que disposa aquesta Llei, la Llei 4/1984 de 13 de juny, d’Hisenda Pública de la Generalitat Valenciana i per l’Ordenament Jurídic Privat.

 

**Article 16.**

1. Constitueix l’objecte propi de l’Institut Valencià d’Art Modern el desplegament de la política cultural de la Generalitat Valenciana pel que fa al coneixement, la tutela, el foment i la difusió de l’art modern.

2. Són funcions pròpies de l’Institut Valencià d’Art Modern, per al compliment de les seues finalitats, les següents:

a) Constituir i custodiar un conjunt de col·leccions museístiques representatives del desenvolupament de l’art modern, així com totes les funcions museogràfiques associades amb aquesta funció.

b) Organitzar i dur a terme exposicions d’art modern.

c) Organitzar i dur a terme activitats culturals encaminades al coneixement i difusió de l’art modern.

 

**Article 17**

1. Les activitats pròpies que faça l’Institut Valencià d’Art Modern en el compliment del objectius es regiran per les normes de l’ordenament jurídic privat.

2. La participació de l’Institut Valencià d’Art Modern en consorcis i societats haurà de ser autoritzada pel Consell de la Generalitat Valenciana.

 

**Article 18**

Son òrgans rectors de l’Institut Valencià d’Art Modern els següents:

a) El President.

b) El Consell Rector.

c) El director Gerent.

d) El Consell Assessor ****[3]****

 

**Article 19** ****[4]****

1. La Presidència de l'Institut Valencià d'Art Modern, que ho serà també del seu Consell Rector, l'exercirà la persona titular de la conselleria amb competències en matèria de cultura.

2. El Consell Rector és el superior òrgan de govern de l'Institut Valencià d'Art Modern, i li corresponen, amb caràcter general les facultats de direcció, control i supervisió d'este.

3. A més de la Presidència de l'Institut Valencià d'Art Modern formaran part del Consell Rector un/a vicepresident/a, els/les vocals i el/la secretari/a.

4. El/la vicepresident/a serà nomenat per la persona titular de la conselleria competent en matèria de cultura, qui substituirà al/ la president/a en casos d'absència, vacant o malaltia.

5. Seran vocals nats:

a) La persona titular de la direcció general amb competències en matèria de patrimoni cultural.

b) La persona titular de la Subsecretaria de la conselleria amb competències en matèria de cultura.

c) El/la director/a gerent de l'Institut Valencià d'Art Modern.

6. Seran vocals designats:

a) Un/a representant de la conselleria amb competències en matèria de cultura designat/ada pel seu titular.

b) Un/a representant de la conselleria competent en matèria d'hisenda designat/a pel seu titular i amb el rang mínim de director/a general.

c) Un/a representant de la conselleria competent en matèria del sector públic empresarial designat/ada pel seu titular i amb el rang mínim de director/a general.

d) Fins a un màxim de tres membres designats per la persona titular de la conselleria amb competències en matèria de cultura entre persones amb responsabilitat en matèria de cultura de qualsevol institució pública.

7. El/la secretari/ària del Consell Rector serà designat per este d'entre els seus membres, a proposta de la Presidència.

8. A les reunions del Consell Rector assistirà, en tasques d'assessorament jurídic, amb veu però sense vot, un/a representant de l'Advocacia de la Generalitat.

 

**Article 20** ****[5]****

Correspon al Consell Rector:

a) L’aprovació del Pla anual d’activitats.

b) L’aprovació de la Memòria Anual.

c) L’aprovació dels Avantprojectes de Pressupost.

d) L’acceptació de donacions, llegats i altres aportacions fetes per institucions o entitats públiques o privades.

e) L'aprovació de les normes d'organització i funcionament de l'Institut.

f) L'aprovació de gestió anual realitzada pel/la director/a gerent.

g) Nomenar un Consell Assessor.

 

**Article 20 bis** ****[6]****

1. El Consell Assessor estarà format per un màxim d'onze membres.

2. Serà president/a del Consell Assessor, la persona titular de la Presidència del Consell Rector.

3. A més formarà part del Consell Assessor el/la director/a gerent com a vicepresident/a.

4 La resta de membres del Consell Assessor seran nomenats pel Consell Rector de la manera següent:

a) Fins a un màxim de tres, a proposta del Consell Valencià de Cultura:

b) Fins a un màxim de sis, a proposta de la personal titular de la conselleria amb competències en matèria de cultura.

Tots ells seran proposats entre persones de reconegut prestigi i representativitat en el camp de l'art modern.

5. El Consell Assessor nomenarà, d'entre els seus membres, un/a secretari/ària.

 

**Article 21**

Les deliberacions del Consell Rector estaran presidides i dirigides pel President. Perquè les deliberacions o els acords que adopte el Consell siguen vàlids caldrà la presència, com a mínim, de la meitat més un dels membres, entre els quals haurà d’estar necessàriament el President o el Vice-president. Els acords es prendran per majoria simple dels assistents.

 

**Article 22**

El president de l’Institut Valencià d’Art Modern tindrà les atribucions següents:

a) Ostentar la representació de l’Institut, que podrà delegar en el Vice-president.

b) Convocar les seues reunions, amb indicació del lloc, dia i hora de la celebració i amb ordre del dia. També convocarà reunió d'este quan així ho sol·licite la mitat més un dels seus components, i en este cas l'ordre del dia serà el que hagen aprovat els sol·licitants de la convocatòria. Les convocatòries hauran de fer-se per escrit i amb un mínim de 5 dies d'antelació, excepte casos d'urgència. La convocatòria urgent haurà de ser notificada amb, almenys, 48 hores d'antelació, sent necessari que esta urgència siga ratificada a l'inici de la sessió per la majoria dels membres. ****[7]****

c) Presidir i dirigir les deliberacions.

d) L’autorització, disposició, liquidació i ordenació de pagaments.

e) Qualssevol altres que reglamentàriament li atribuesquen, llevat de les reservades al Consell Rector.

 

**Article 23** ****[8]****

El director o directora gerent de l'Institut Valencià d'Art Modern, que tindrà la condició d'alt càrrec, serà anomenat i cessat per decret del Consell, a proposta de la persona titular de la presidència de l'IVAM, oït el Consell Rector.

La seua designació atendrà els principis de mèrit i capacitat i criteris d'idoneïtat.

 

**Article 24** ****[9]****

Correspondrà al/a la director/a gerent de l'Institut Valencià d'Art Modern la gestió ordinària de l'Institut. En concret li correspondran les funcions següents:

1. La direcció de l'Institut i del seu personal de conformitat amb allò que s'ha acordat pel seu Consell Rector.

2. L'execució dels acords del Consell Rector.

3. La gestió ordinària de l'Institut.

4. La preparació del Pla Anual d'Activitats, la Memòria Anual i l'Avantprojecte de Pressupost, així com la seua presentació davant del Consell Rector per a la seua aprovació.

5. Totes les altres que el Consell Rector li encomane.

 

**Article 24 bis** ****[10]****

1. El Consell Assessor és un òrgan amb funcions consultives, li correspondrà informar sobre la programació i adquisició d'obres d'art, la proposta d'acceptació de donacions o cessions a l'Institut Valencià d'Art Modern així com de totes aquelles qüestions que li siguen plantejades pel Consell Rector o el seu director/a gerent en relació amb les qüestions artístiques que puguen derivar-se de l'activitat principal de l'IVAM.

2. Les decisions del Consell Assessor s'adoptaran d'acord amb la normes de funcionament intern que s'aproven i, si no n'hi ha, per la regulació relativa a òrgans col·legiats que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

 

**Article 25**

Per acomplir i exercir les finalitats i funcions pròpies, l’Institut Valencià d’Art Modern disposarà dels recursos següents:

a) Les consignacions previstes en el Pressupostos Generals de la Generalitat Valenciana.

b) Els béns mobles o immobles i les in44stal·lacions que per al compliment dels seus fins li estiguen adscrits per la Generalitat Valenciana o qualsevol altra Administració Pública, i els que formen part del seu patrimoni.

c) Els productes i les rendes del patrimoni.

d) Les subvencions que li concedesquen i les donacions, els llegats i les aportacions fetes per les institucions, les entitats o els particulars.

e) Els ingressos que s’obtinguen per les seues activitats de gestió i explotació, així com dels serveis que es puguen realitzar.

f) Qualssevol altres recursos que se li atribuesquen.

 

**Article 26**

El pressupost de l’Institut Valencià d’Art Modern es regirà per la Llei 4/1984, de 13 de juny, d’Hisenda Pública de la Generalitat Valenciana, així com per la corresponent normativa pressupostària en vigor.

 

DISPOSICIÓ ADDICIONAL

 

Tant el patrimoni de l’Institut Valencià d’Arts Escèniques, Cinematografia i Música com el de l’Institut Valencià d’Art Modern tindran la consideració de domini públic de la Generalitat Valenciana, com a patrimoni efecte a un servei públic, i estarà exempt de tota classe de tributs o gravàmens. Aquest patrimoni estarà subjecte a les normes que regesquen el patrimoni de la Generalitat Valenciana.

 

DISPOSICIONS TRANSITÒRIES

 

**Primera**

En matèria pressupostària aquesta Llei serà d’aplicació en els Pressupostos de la Generalitat Valenciana de l’any 1987. Transitòriament la Conselleria de Cultura, Educació i Ciència, dotarà a ambdós Instituts dels crèdits necessaris a càrrec de les dotacions que aquesta tinga previstes per al compliment de les finalitats d’aquests. Tot això, sense perjudici dels restants recursos econòmics que aquesta Llei reconeix a les dues Institucions.

 

**Segona**

El Centre Dramàtic de la Generalitat Valenciana i la Filmoteca Valenciana s’adscriuran, amb efectes de l’exercici pressupostari de 1987, a l’Institut Valencià d’Arts Escèniques, Cinematografia i Música.

 

DISPOSICIÓ DEROGATÒRIA

 

Queden derogades les disposicions que s’oposen al que disposa aquesta Llei.

 

DISPOSICIONS FINALS

 

**Primera**

El Consell de la Generalitat Valenciana i la conselleria competent en matèria de cultura, en l’àmbit de les competències respectives adoptaran totes les disposicions que calguen per a l’aplicació i desplegament d’aquesta Llei.

 

**Segona**

Aquesta Llei entrarà en vigor l’endemà de la publicació al Diari Oficial de la Generalitat Valenciana.

 

Per tant, ordene que tots els ciutadans, tribunal s, autoritats i poders públics als quals pertoque, observen i facen complir aquesta Llei.

 

València, 30 de desembre de 1986

 

El president de la Generalitat.

JOAN LERMA I BLASCO

 

 

---

****[1]****Segons el que disposa la [**Llei 16/2003, de 17 de desembre**](http://www.dogv.gva.es/va/disposicio?sig=5532/2003&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D5532/2003), de Mesures Fiscals, de Gestió Administrativa i Financera, i d'Organització de la Generalitat Valenciana (Diari Oficial núm. 4654 de 19.12.2003. Ref. Base de dades 5532/2003), totes les referències que a continuació s'expressen i que apareixen en el text de esta Llei es substitueixen per les següents:

On diu: Conselleria de Cultura, Educació i Ciència

Ha de dir: conselleria competent en matèria de cultura.

On diu: conseller de Cultura, Educació i Ciència

Ha de dir: conseller competent en matèria de cultura.

On diu: secretari general de la Conselleria de Cultura, Educació i Ciència

Ha de dir: sotssecretari de la conselleria competent en matèria de cultura.

On diu: director o directora de Promoció Cultural, Museus i Belles Arts

Ha de dir: director o directora competent en matèria de patrimoni cultural valencià.

On diu: Conselleria d'Economia i Hisenda

Ha de dir: conselleria competent en matèria de patrimoni.

****[2]****En virtut de l'establit en la [**Llei 6/1993, de 31 de desembre**](http://www.dogv.gva.es/va/disposicio?sig=3059/1993&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D3059/1993), de Pressupostos de la Generalitat Valenciana per a l'exercici 1994 (DOGV núm. 2176 de 31.12.1993. Ref. Base Dades 3059/1993), l'Institut Valencià d'Arts Escèniques Cinematografia i Música, passa a denominar-se "Teatres de la Generalitat Valenciana", que conservarà, únicament, de les funcions relacionades en l'article 3 de la Llei 9/1986, les relatives a les arts escèniques. Així mateix, queda derogat el Títol I.

****[3]****Apartat d) de l’article 18 introduït per la [**Llei 1/2013, de 21 de maig**](http://www.dogv.gva.es/va/disposicio?sig=005043/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D005043/2013), de la Generalitat, de Mesures de Reestructuració i Racionalització del Sector Públic Empresarial i Fundacional de la Generalitat (DOGV núm. 7030 de 23.05.2013) Ref. Base de dades 005043/2013. Anteriorment i en el mateix sentit, el [**Decret Llei 7/2012, de 19 d'octubre**](http://www.dogv.gva.es/va/disposicio?sig=009545/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D009545/2012), del Consell, de Mesures de Reestructuració i Racionalització del Sector Públic Empresarial i Fundacional de la Generalitat (DOGV núm. 6886 de 22.10.2012) Ref. Base de dades 009545/2012.

****[4]****Article 19 modificat per la [**Llei 1/2013, de 21 de maig**](http://www.dogv.gva.es/va/disposicio?sig=005043/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D005043/2013). Anteriorment i en el mateix sentit, el [**Decret Llei 7/2012, de 19 d'octubre**](http://www.dogv.gva.es/va/disposicio?sig=009545/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D009545/2012).

****[5]****Apartats e), f) y g) de l’article 20 introduïts per la [**Llei 1/2013, de 21 de maig**](http://www.dogv.gva.es/va/disposicio?sig=005043/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D005043/2013). Anteriorment i en el mateix sentit, el [**Decret Llei 7/2012, de 19 d'octubre**](http://www.dogv.gva.es/va/disposicio?sig=009545/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D009545/2012).

****[6]****Article 20 bis introduït per la [**Llei 1/2013, de 21 de maig**](http://www.dogv.gva.es/va/disposicio?sig=005043/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D005043/2013). Anteriorment i en el mateix sentit, el [**Decret Llei 7/2012, de 19 d'octubre**](http://www.dogv.gva.es/va/disposicio?sig=009545/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D009545/2012).

****[7]****Apartat b) de l'article 22 redactat per l'article 177 de la [**Llei 7/2014, de 22 de desembre**](http://www.dogv.gva.es/va/disposicio?sig=011461/2014&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D011461/2014), de Mesures Fiscals, de Gestió Administrativa i Financera, i d'Organització de la Generalitat (DOGV núm. 7432 de 29.12.2014) Ref. Base de dades 011461/2014.

****[8]****Redacció que en fa l'article 178 de la [**Llei 7/2014, de 22 de desembre**](http://www.dogv.gva.es/va/disposicio?sig=011461/2014&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D011461/2014).

****[9]****Article 24 modificat per la [**Llei 1/2013, de 21 de maig**](http://www.dogv.gva.es/va/disposicio?sig=005043/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D005043/2013). Anteriorment i en el mateix sentit, el [**Decret Llei 7/2012, de 19 d'octubre**](http://www.dogv.gva.es/va/disposicio?sig=009545/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D009545/2012).

****[10]****Article 24 bis introduït per la [**Llei 1/2013, de 21 de maig**](http://www.dogv.gva.es/va/disposicio?sig=005043/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D005043/2013). Anteriorment i en el mateix sentit, el [**Decret Llei 7/2012, de 19 d'octubre**](http://www.dogv.gva.es/va/disposicio?sig=009545/2012&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D009545/2012).


Còpia Permalink ELI